section_heading: Chelsea
paragraph_text: U listopadu 2000. Grønkjær prelazi u londonski Chelsea za 7,8 milijuna GBP.<ref>Chelsea sign £7.8m Gronkjaer Vrijednost transfera je predstavljala Grønkjæra kao do tada najskupljeg danskog igrača. Međutim, Jesper se ozlijedio već u siječnju 2001. Tijekom karijere u klubu koja je trajala četiri godine, Grønkjær je zbog loše forme izazvao frustracije kod trenera Claudija Ranierija i navijača Chelsea. Međutim, igrač je za Chelsea postigao neke od najvažnijih asistencija i golova. Neki od najznačajnijih bili su asistencija za prvi gol i zabijanje drugog protiv Liverpoola u posljednjem kolu prvenstva u sezoni 2002./03. Utakmica je igrana na Stamford Bridgeu a Chelsea je pobijedio s 2:1 čime je osigurao četvrto mjesto u Premier ligi. Tim mjestom klub je osigurao kvalifikacije za Ligu prvaka sljedeće sezone. Tu je i asistencija Scottu Parkeru u utakmici četvrtfinala Lige prvaka protiv Arsenala igranoj na Highburyju. U polufinalu istog natjecanja Grønkjær je iz penala zabio gol AS Monacu, ali je Chelsea ispao iz daljnjeg natjecanja zbog loše gol razlike (5:3). Ovdje su još i golovi protiv Manchester Uniteda na Old Traffordu, Leeds Uniteda, ...